La URAS nun ye a afitar el so proyectu de rexonalismu conservador. Pierde casi 27.000 votos y baxa del 7'2 al 2'8%, perdiendo los tres escaños que ganara en 1999. Baxa de más de 80 a 29 conceyales. A menos d'un mes de pasar les elecciones, siguen les deserciones: los cinco conceyales de Valdés yá colaron pal PP, y too paez indicar que'l procesu puede  acelerase nos prósimos meses, si Marqués decide retirase al so despachu d'abogáu, almitiendo la derrota de la guerra interna entamada nel PP hai más de cuatro años.